Suchinthana/ta-wikipedia huggingface dataset:
கே. ஆர். கங்காதரன்

கே. ஆர். ஜி என்று பிரபலமாகக் குறிப்பிடப்பட்ட கே. ஆர் கங்காதரன் (K. R. Gangadharan, 1936–2012) ஒரு தமிழ்த் திரைப்பட தயாரிப்பாளராவார். இவர் 'கே. ஆர். ஜி புரொடக்சன்ஸ்', 'கே. ஆர். ஜி ஆர்ட் புரொடகசன்ஸ்', 'கே. ஆர். ஜி எண்டர்பிரைசஸ்', 'கே. ஆர். ஜி மூவிஸ் இன்டர்நேசனல்' போன்ற பதாகைகளின் கீழ் தமிழ், மலையாள மொழிகளில் 60 க்கும் மேற்பட்ட படங்களைத் தயாரித்தார்.

திரைப்பட வாழ்க்கை 
இவர் தமிழ்த் திரைப்படத் தயாரிப்பாளர் சபையின் நிறுவனர் மற்றும் தென்னிந்தியத் திரைப்பட வர்த்தக சபையின் தலைவராக இருந்தவர். அந்த வர்த்தக சபையில் தமிழ், தெலுங்கு, மலையாளம், கன்னட படங்களின் தயாரிப்பாளர்கள், விநியோகஸ்தர்கள், படப்பிடிப்பு அரங்க உரிமையாளர்கள், திரையரங்க உரிமையாளர்கள் ஆகியோர் உறுப்பினர்களாக இருந்தனர்.

இறப்பு 
கே. ஆர். ஜி 19 சூன் 2012 அன்று தன் 76 வயதில் இறந்தார். உடல் நலக்குறைவால்  இவர்  சென்னை, தி. நகரில் உள்ள ஒரு தனியார் மருத்துவமனையில் அனுமதிக்கப்பட்டார். சிகிச்சையில் தேறிவந்தார். மருத்துவமனையில் இருந்து குணமடைந்து வீட்டிற்கு செல்லவிருந்தபோது, சரிந்து விழுந்து, விரைவில் இறந்துவிட்டார் என்று தெரிவிக்கப்பட்டது. இவருக்கு மனைவி மற்றும் மகள் இருந்தனர்.

பகுதி திரைப்படவியல்

குறிப்புகள்

வெளி இணைப்புகள் 

 

மலையாளத் திரைப்படத் தயாரிப்பாளர்கள்
சென்னை திரைப்படத் தயாரிப்பாளர்கள்
தமிழ்த் திரைப்படத் தயாரிப்பாளர்கள்
2012 இறப்புகள்
1936 பிறப்புகள்
பாஸ் (2006 திரைப்படம்)

பாஸ் என்பது 2006 இல் வெளிவந்த காதல் அதிரடி படம் தெலுங்குத் திரைப்படமாகும்.  இத்திரைப்படத்தினை டி.சிவா பிரசாத் ரெட்டி இயக்கினார். காஸ்ஷி மூவிஸ் இத்திரைப்படத்தினைத் தயாரித்தனர்.

நாகார்ஜுனா அக்கினேனி, நயன்தாரா, பூனம் பாஜ்வா, ஸ்ரியா சரண் ஆகியோர் நடித்திருந்தனர். இத்திரைப்படத்திற்கு கல்யாணி மாலிக் மற்றும் ஹாரி ஆனந்த் ஆகியோர் இசையமைத்துள்ளனர். படத்திற்கான ஒளிப்பதிவை சிவா குமார்செய்தார். மார்தண்ட் கே.வெங்கடேஷ் இத்திரைப்படத்திற்கு படத்தொகுப்பு செய்துள்ளார். இப்படம் 27 செப்டம்பர் 2006 அன்று வெளியிடப்பட்டது. இப்படம் பாஸ் என்ற  தலைப்பில் மலையாளத்திலும் , இந்தி மொழி பெயர்ப்பில் யே கைசா கர்ஸ் என்ற பெயரில் வெளியிடப்பட்டது.

நடிகர்கள் 

 அக்கினேனி நாகார்ஜுனா கோபால கிருஷ்ணா / ஜி.கே.வாக 
 நயன்தாரா -அனுராதா / அனு 
 பூனம் பஜ்வா - சுருதி
 சாயாஜி சிண்டே -எஸ்.ஆர்.கே
 நாசர் - விஸ்வநாத், சஞ்சனாவின் தந்தை
 பிரம்மானந்தம் - அபய்
 சுனில் வர்மா - சுனில்
 அலி - நாகார்ஜுனாசாகராக
 தர்மவரப்பு சுப்பிரமணியம் - சாரி
 சந்திர மோகன் - பெண்கள் அனாதை இல்ல வார்டனாக
 தனிகில்லா பரணி - அனுராதாவின் தந்தை
 ம. சூ. நாராயணா 
  வேணு மாதவ்
 ரகு பாபு
 அனந்த் பாபு
 கோண்டவலசா லட்சுமண ராவ்
 ரகுநாத ரெட்டி
 மல்லடி ராகவா
  அசோக் குமார்
 சிட்டி
 சுமலதா - சஞ்சனாவின் அம்மா
 ஹேமா 
 ராஜிதா
 லஹாரி
 தேவிஸ்ரி
 ஓமா
 ஓமா சவுத்ரி
 ரேவதி
 ராவலி
 கீர்த்தி
 டோலி
 இளம் ஜி.கே ஆக மாஸ்டர் தேஜா
 இளம் அனு ஆக குழந்தை நிஷிப்தா
 சலோனி அஸ்வினி - பாடலுக்கு
 சிரேயா சரன் - சஞ்சனா (கௌரவத் தோற்றம்)

ஒலிப்பதிவு 
கல்யாண் கொடுரி மற்றும் ஹாரி ஆனந்த் ஆகியோர் இத்திரைப்படத்திற்கு இசையமைத்துள்ளனர். அனைத்து பாடல்களும் வணிக ரீதியாக புகழ் பெற்றன. ஆதித்யா மியூசிக் நிறுவனத்தில் இசை வெளியிடப்பட்டது.

வெளி இணைப்புகள்

மேற்கோள்கள்

இந்தியத் தெலுங்குத் திரைப்படங்கள்
2006 தெலுங்குத் திரைப்படங்கள்
அஸ்திரம் (திரைப்படம்)

அஸ்திரம் என்பது 2006 ஆம் ஆண்டு வெளிவந்த தெலுங்குத் திரைப்படமாகும். இத்திரைப்படத்தினை சுரேஷ் கிருஷ்ணா இயக்கினார்.  இந்திய தெலுங்கு மொழி அதிரடி குற்றவியல் பிரிவாக இத்திரைப்படம் இருந்தது. இப்படத்தில் விஷ்ணு மஞ்சு, அனுஷ்கா ஷெட்டி, ஜாக்கி ஷெராஃப், ராகுல் தேவ் ஆகியோர் முக்கிய வேடங்களில் நடித்திருந்தனர். இப்படத்திற்கு எஸ்.ஏ. ராஜ்குமார் இசை அமைத்திருந்தார். இத்திரைப்படம் இந்தி படத்தின் பட மறு ஆக்கம் சர்ஃபரோஸ் . இப்படம் இந்தி மொழியில் அஸ்ட்ரா - தி வெபன் என மொழிமாற்றம் செய்யப்பட்டது.

நடிகர்கள் 
 மஞ்சு விஷ்ணு சித்தார்த் ஐ.பி.எஸ், உதவி காவல் ஆணையர், குற்றப்பிரிவு, ஹைதராபாத்
 அனுஷ்கா ஷெட்டி - அனுஷாவாக 
 காதர் வாலியாக ஜாக்கி ஷிராஃப்
 கரீமாக ராகுல் தேவ்
 சித்தார்தின் தந்தையாக சரத் பாபு
 சித்தார்தின் தாயாக சுமலதா
 மிர்ச்சி மல்லைய்யாவாக பருச்சுரி வெங்கடேஸ்வர ராவ்
 சித்தார்தின் சகாவாக ரவி பிரகாஷ்
 சித்தார்தின் சகாவாக பிரபு
 மிர்ச்சி மலையின் உதவியாளராக ரகு பாபு
 ரல்லப்பள்ளி
 சித்தார்தின் மைத்துனராக சிரிஷா
 குண்டு ஹனுமந்த ராவ்
 விஸ்வேஸ்வர ராவ்
 காதர் வாலியின் வேலைக்காரனாக பொட்டி ரம்பாபு (ரபாஸ்)
 குத்தாட்டப் பாடல் ராவலி

ஒலிப்பதிவு 
இத்திரைப்படத்திற்கு எஸ்.ஏ.ராஜ்குமார் இசையமைத்தார்.

மேற்கோள்கள்

வெளி இணைப்புகள் 
 

2006 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
மார்கி யூகின்-ரிச்சர்டு

மார்கி யூகின்-ரிச்சர்டு (Margie Eugene-Richard) ஓர் ஆப்பிரிக்க அமெரிக்க சுற்றுச்சூழல் ஆர்வலராவார். அமெரிக்காவைத் தலைமையிடமாகக் கொண்ட செல் வேதி தொழிற்சாலையிலிருந்து அதன் நச்சு உமிழ்வை 30 சதவிகிதம் அளவுக்கு குறைக்கவும், 5 மில்லியன் டாலர்களை ஒரு சமூக மேம்பாட்டு நிதிக்கு பங்களிக்கவும் மார்கி ரிச்சர்டு ஒப்பந்தம் பெற்றார்.

மார்கி ரிச்சர்டு வரலாற்று ரீதியான ஆப்பிரிக்க-அமெரிக்க சுற்றுப்புறமான லூசியானாவின் நோர்கோவிலுள்ள ஓல்டு டயமண்டில் வளர்ந்தார். செல் வேதி தொழிற்சாலைக்கு அருகில் 25 அடி தூரத்தில் இவரது வீடு இருந்த்து. பல ஆண்டுகளுக்குப் பிறகு தனது சமூகத்தில் ஏற்பட்ட பேரழிவு தரும் சுகாதாரப் பிரச்சினைகளுக்கு இத்தொழிற்சாலையே காரணம் என்று கடினமாகப் போராடினார்.

இத்தகைய வெற்றிகரமான பிரச்சாரத்திற்காக 2004 ஆம் ஆண்டில் கோல்டுமேன் சுற்றுச்சூழல் பரிசு வழங்கப்பட்டது.  இப்பரிசை வென்ற முதல் ஆப்பிரிக்க-அமெரிக்கர் மார்கி ரிச்சர்டு ஆவார்.

மார்கி ரிச்சர்டு குடும்பத்தின் நான்கு தலைமுறைகள் ஓல்டு டயமண்டு பகுதியில் வசித்து வருகின்றனர். தெற்கு மிசிசிப்பி நதி பிராந்தியத்தில் இப்பகுதி "புற்றுநோய் சந்து" என்று அழைக்கப்படுகிறது. செல் தொழிற்சாலைக்கும் அதன்  துணை நிறுவனத்திற்கும் சொந்தமான மோட்டிவா எண்ணெய் சுத்திகரிப்பு நிலையத்திற்கு இடையில்  வாழ்கின்ற 1,500 குடியிருப்பாளர்கள் அதிக அளவு புற்றுநோய், பிறப்பு குறைபாடுகள் மற்றும் பிற கடுமையான உடல்நல நோய்களால் பாதிக்கப்பட்டுள்ளனர். நோர்கோவின் குழந்தைகளில் மூன்றில் ஒரு பகுதியினர்  மூச்சுக்குழாய் அழற்சியால் பாதிக்கப்பட்டுள்ளனர்.

மார்கி தனது சமூகத்தை வழிநடத்துகிறார் என்று நம்புகிறார் என  சுற்றுச்சூழல் நீதிக்கான தெற்கு மையத்தின் இயக்குநர் டாக்டர் பெவர்லி ரைட் கூறுகிறார். ஆனால் சமூகம் என்பது ஒரு மழுப்பலான நிலை. அதற்கு கதவுகள் இல்லாததால் நான் கதவுகளைத் தட்ட மாட்டேன் என்று மார்கி ரிச்சர்டு கூறுகிறார்.'''

மேற்கோள்கள் 

கோல்டுமேன் சுற்றுச்சூழல் விருது பெற்றவர்கள்
அமெரிக்க சுற்றுச்சூழல் செயற்பாட்டாளர்கள்
வாழும் நபர்கள்
இராதிகா குமாரசுவாமி

தேசமான்ய இராதிகா குமாரசுவாமி (Radhika Coomaraswamy) (பிறப்பு: செப்டம்பர் 17, 1953)  இலங்கையின் வழக்கறிஞரும், இராஜதந்திரியும், மனித உரிமை வழக்கறிஞரும் ஆவார். இவர் ஐக்கிய நாடுகள் சபையின் சார்பு-பொதுச்செயலாளராகவும், குழந்தைகள் மற்றும் ஆயுத மோதலுக்கான சிறப்பு பிரதிநிதியாகவும், 13 சூலை 2012 வரை பணியாற்றினார். ஐக்கிய நாடுகள் அவையின் பொதுச் செயலாளர் கோபி அன்னான் ஏப்ரல் 2006 இல் இவரை இந்த பதவிக்கு நியமித்தார்.  இவர் செப்டம்பர் 10, 2015 அன்று குடிமைப் பிரதிநிதியாக இலங்கை அரசியலமைப்பு சபைக்கு பரிந்துரைக்கப்பட்டார். 2017 ஆம் ஆண்டில், ரோகிங்கியா மக்களுக்கு எதிரான அட்டூழியங்களுக்குப் பிறகு, இவர் மியான்மர் மீதான ஐக்கிய நாடுகள் அவையின் உண்மை கண்டறியும் பணியின் உறுப்பினராக நியமிக்கப்பட்டார்.

ஆரம்பகால வாழ்க்கையும் கல்வியும்

குடும்பம் 
இராதிகா 17 செப்டம்பர் 1953 அன்று இலங்கையின் கொழும்பில் பிறந்தார். இவர் அரசு ஊழியர் இராஜேந்திர குமாரசாமி (ரோவிங் ராஜு) - விஜயாமணி ஆகியோரின் இளைய மகள். இவரது தந்தைவழி தாத்தா செல்லப்பா குமாரசுவாமி ஒரு அரசு ஊழியர். இவரது தாய்வழி தாத்தா எஸ். கே. விஜயரத்னம் நிகம்போ நகர சபையின் தலைவராக இருந்தார்.  இவருக்கு இந்திரஜித் குமாரசுவாமி என்ற ஒரு மூத்த சகோதரர் உள்ளார்.

கல்வி 
இராதிகா, நியூயார்க் நகரில் உள்ள ஐக்கிய நாடுகளின் சர்வதேச பள்ளியில் பட்டம் பெற்றவர். யேல் பல்கலைக்கழகத்திலிருந்து தனது இளங்கலை பட்டத்தையும், கொலம்பியா பல்கலைக்கழகத்திலிருந்து சட்டத்தில் முனைவர் பட்டமும், ஆர்வர்டு பல்கலைக்கழகத்திலிருந்து சட்டத்தில் முதுகலைப் பட்டத்தைப் பெற்றார். மேலும், அமெர்ஸ்ட் கல்லூரியிலிருந்தும், எடின்பரோ பல்கலைக்கழகம், இலியூவென் பல்கலைக் கழகம், எடின்பரோ பல்கலைக்கழகம், எசெக்ஸ் பல்கலைக்கழகம், கியூனி சட்டப்பள்ளி போன்ற கல்வி நிறுவனங்களிலிருந்து தனது முனைவர் பட்டத்தையும், மதிப்புறு முனைவர் பட்டங்களையும் பெற்றார்.

தொழில் 
குமாரசாமி பயிற்சியின் மூலம் ஒரு வழக்கறிஞராகவும், முன்னர் இலங்கை மனித உரிமைகள் ஆணையத்தின் தலைவராகவும் இருந்தார். சர்வதேச அளவில் அறியப்பட்ட மனித உரிமை வழக்கறிஞராக இருக்கிறார். இவர் பெண்களுக்கு எதிரான வன்முறை தொடர்பான ஐக்கிய நாடுகள் அவையின் சிறப்பு அறிக்கையாளராக (1994-2003) பணியாற்றியுள்ளார்.

அங்கீகாரம் 
நாட்டிற்கும் உலகிற்கும் இவர் செய்த சேவையை அங்கீகரிக்கும் விதமாக இலங்கை சனாதிபதி நவம்பர் 2005 இல், 
இவருக்கு மதிப்புமிக்க தேசிய கௌரவமான தேசமான்ய என்ற பட்டத்தை வழங்கினார். அமெரிக்க வழக்கறிஞர் சங்கத்தின் சர்வதேச சட்ட விருது, சர்வதேச மனித உரிமைகள் சட்டக் குழுவின் மனித உரிமைகள் விருது, 2000 இன் புருனோ கிரீஸ்கி விருது ,ஓசுலோ பல்கலைக்கழகத்தின் லியோ எட்டிங்கர் மனித உரிமைகள் பரிசு, இடேட்டன் பல்கலைக்கழக விருது, பேராயர் ஆஸ்கார் ரோமெரோ விருது ஆகியவற்றைப் பெற்றுள்ளார்.  சின்சினாட்டி பல்கலைக்கழகத்தின் வில்லியம் ஜே. பட்லர் விருது, மக்கில் பல்கலைக்கழகத்தின் ராபர்ட் எஸ். இலித்வாக் விருது போன்றவற்றையும் பெற்றுள்ளார்.

மேற்கோள்கள்

உசாத்துணை 
Official Biography

வெளியிணைப்புகள் 
 Lecture transcript and video of Coomaraswamy's speech at the Joan B. Kroc Institute for Peace & Justice at the University of San Diego, May 2011

இலங்கை இந்துக்கள்
1953 பிறப்புகள்
வாழும் நபர்கள்
யேல் பல்கலைக்கழக முன்னாள் மாணவர்கள்
இலங்கைத் தமிழ் வழக்கறிஞர்கள்
தசம் அருவி

தசம் அருவி(Dassam Falls), இந்தியாவின் சார்க்கண்டு மாநிலத்தில் ராஞ்சி மாவட்டத்தில் புண்டு காவல் நிலையத்தின் தைமாரா கிராமத்திற்கு அருகில் அமைந்துள்ள அருவியாகும்.

பெயர்க்காரணம் 
தசம் என்பது த:சாங் என்ற வார்த்தையின் திரிந்த வடிவமாகும், இதற்கு முண்டாரி மொழியில் நீரை ஊற்றும் செயல் என்று அர்த்தமாகும். த என்றால் நீர், சாங் என்றால் ஊற்றுதல் அல்லது அளத்தல் என்று பொருள். யாரோ நீரை ஊற்றுவது போல அருவியும் உள்ளதால் த:சாங் என்றழைக்கப்பட்டது, காலப்போக்கில் தசம் என்று மாறிவிட்டது.

அமைவிடம் 

தசம் அருவி காஞ்சி ஆற்றின் குறுக்கே இயற்கையாகவே அமைந்துள்ள அலையலையாக விழுந்தோடும் அருவியாகும், இது சுவர்ணரேகா ஆற்றின் துணை ஆறு ஆகும். இந்த அருவியில் தண்ணீர் 44 மீட்டர் (144 அடி) உயரத்தில் இருந்து விழுகிறது. அருவியில் நீர் விழும் சத்தம் இந்தப்பகுதி முழுவதுமே எதிரொலிக்கிறது.ராஞ்சியின் உயரமான நிலற்பரப்பில் அமைந்த்துள்ள தசம் அருவி, இந்தப்பகுதியில் விழும் செங்குத்தான அருவிகளில் ஒன்றாகும்.
 
ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு (Knick Point), தசம் அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி(Knick Point) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.
 
தசம் அருவியின் தண்ணீர் மிகவும் சுத்தமானதும் மற்றும் தெளிவானதுமாகும். இதனால் இயற்கையாகவே சுற்றுலாப்பயணிகளை குளிப்பதற்கும் நீந்துவதற்கும் ஈர்க்க கூடிய இடமாக உள்ளது, ஆனால் அருவியிலிருந்து மின்சாரம் உற்பத்தி செய்யப்படுவதால் குளிக்கக்கூடாது என சுற்றுலாப்பயணிகள் எச்சரிக்கப்படுகிறார்கள். தசம் அருவியில் மூழ்கி இறந்த சம்பவங்கள் நிறைய நடந்துள்ளன. 2001 மற்றும் 2006 ஆண்டுகளுக்கு இடைப்பட்ட காலத்தில் 9 பேர் இறந்துள்ளனர்.

போக்குவரத்து 
ராஞ்சியிலிருந்து 40 கிலோமீட்டர் (25 மைல்) தொலைவில், தேசிய நெடுஞ்சாலை 33 அல்லது ராஞ்சி-ஜாம்ஷெட்பூர் நெடுஞ்சாலையில் உள்ளது .

இதையும் காண்க 
இந்திய அருவிகளின் பட்டியல்

மேற்கோள்கள் 

ராஞ்சி மாவட்டம்
ஜார்க்கண்ட் மாநிலத்திலுள்ள ஊர்களும் நகரங்களும்
இந்திய ஆறுகள்
ஜார்க்கண்டின் அருவிகள்
இந்தியாவின் பீடபூமிகள்
அ. யா. அருளானந்தசாமி நாடார்

ராவ் பகதூர் அ. யாகப்பா அருளானந்தசாமி நாடார் (A. Y. Arulanandasamy Nadar)(1897-1954) என்பவர் ஓர் இந்திய அரசியல்வாதி மற்றும் பரோபகாரர் ஆவார். இவர் தஞ்சாவூர் நகராட்சி தலைவராக பணியாற்றினார். இவர் ஏ. ஒய். எஸ். பரிசுத்த நாடாரின் மூத்த சகோதரர். தஞ்சாவூரில் வசிப்பிடம் ஒன்றிற்கு அருளானந்தம் நகர் என இவரது பெயரிடப்பட்டுள்ளது.

மேற்கோள்கள் 
 

தஞ்சாவூர் மாவட்ட நபர்கள்
1954 இறப்புகள்
1897 பிறப்புகள்
திருப்பதிசாமி

திருப்பதிசாமி (Thirupathisamy) என்பவர் ஓர் இந்தியத் திரைப்பட இயக்குநர் ஆவார். இவர் தெலுங்குத் திரைப்படத்துறையுலகிலும், தமிழகத் திரைப்படத்துறையுலகிலும் பணியாற்றினார். வெற்றிகரமான "கணேஷ்" என்ற தெலுங்குத் திரைப்படத்துடன் 1998ஆம் ஆண்டில் அறிமுகமான பிறகு, "ஆசாத்" , நரசிம்மா உள்ளிட்ட  பல வெற்றிப் படங்களை இயக்கினார். சூன் 2001 இல் சென்னையில் நடந்த கார் விபத்தில் இவர் இறந்தார்.

ஆரம்ப கால வாழ்க்கை 

திருப்பதிசாமி, சென்னையின் வண்ணாரப்பேட்டையில் ஒரு சாதாரண குடும்பத்தைச் சேர்ந்தவர். அம்பேத்கர் கல்லூரியில் முதுகலை பட்டம் பெற்றார். ஆனந்த விகடனில் ஒரு பத்திரிகையாளராக தனது வாழ்க்கையைத் தொடங்கினார்.

தொழில் 

திருப்பதிசாமி தனது திரைப்பட வாழ்க்கையை சுரேஷ் கிருஷ்ணா இயக்கிய வீரா (1994), பாஷா (1995) ஆகிய படங்களுடன் தொடங்கினார். வெங்கடேஷ் நடித்த தெலுங்கு மொழி அதிரடிப் படமான "கணேஷ்" (1998) மூலம் இவர் இயக்குநராக அறிமுகமானார். இது ஐந்து நந்தி விருதுகளை வென்றது.  2000ஆம் ஆண்டில் அக்கினேனி நாகார்ஜுனா, சௌந்தர்யா, ஷில்பா ஷெட்டி ஆகியோர் நடித்த "ஆசாத்" மற்றொரு வெற்றிகரமான தெலுங்கு அதிரடி படத்தை உருவாக்கி, தனது படைப்புகளுக்கு சாதகமான விமர்சனங்களைப் பெற்றார். விசயகாந்து நடிப்பில்  உருவான நரசிம்மா என்ற தமிழ்த் திரைப்படத்தை இயக்குவதிலிருந்து என். மகாராஜன் வெளியேறிய பிறகு இவருக்கு அந்த வாய்ப்பு கிட்டியது . இவரது முந்தைய இரண்டு படங்களின் வெற்றி காரணமாகவும், "நரசிம்மா" படத்தின் இவரது பணி காரணமாகவும், நடிகர் விஜய், நடிகை பிரியங்கா சோப்ரா ஆகியோர் முக்கிய வேடங்களில் நடிக்க "வேலன்" என்ற படத்தை இயக்குவதற்கு ஒப்பந்தம் செய்யப்பட்டார். இது இவரது தெலுங்குப் படமான "ஆசாத்"தின் மறு ஆக்கமாக இருந்திருக்கும். படத் தொகுப்புப் பணிகளை முடித்துக் கொண்டு வீடு திரும்பும் போது ஒரு கார் விபத்தில் இறந்தார்.  படம் வெளிவருவதற்கு முன்பே இவர் இறந்ததால் "நரசிம்மா" படத்தின் தயாரிப்பாளர்கள் பின்னர் படத்தை இவருக்கு அர்ப்பணித்தனர்.

திட்டமிடப்பட்ட படமான "வேலனி"ன் கதையை பின்னர் இயக்குநர் மோ. ராஜா விஜய் நடிப்பில் வேலாயுதம் (2011) என்ற படத்தைத் தயாரித்தபோது பயன்படுத்திக் கொண்டார் .  கரு பழனியப்பன் தனது இயக்கத்தில் வெளிவந்த சதுரங்கம் (2011) படத்தில் நடிகர் ஸ்ரீகாந்தின் கதாபாத்திரம் தனது நண்பராக இருந்த திருப்பதிசாமியின் பெயரிட்டார். இதேபோல், ஏ. ஆர். முருகதாஸ் தனது தயாரிப்பான எங்கேயும் எப்போதும் (2011) படத்தின் கதை திருப்பதிசாமியின் மரணத்தின் துயரமான சம்பவத்தை நினைவூட்டுவதாகக் குறிப்பிட்டார்.

மேற்கோள்கள் 

தமிழ்நாட்டுத் திரைப்பட இயக்குநர்கள்
தெலுங்குத் திரைப்பட இயக்குநர்கள்
தமிழ்த் திரைப்பட இயக்குநர்கள்
2001 இறப்புகள்
1969 பிறப்புகள்
பிரமிளா ஜோஷை

பிரமிளா ஜோஷை (Pramila Joshai) என்பவர் ஒரு ஒரு இந்திய திரைப்பட நடிகையாவார். இவர் பெரும்பாலும் கன்னட திரையுலகில் நடித்துள்ளார். இவர் கன்னடத்தில்  சாஹேபா (2017), தாயி (2008), அப்தாமித்ரா  போன்ற குறிப்பிடத்தக்க படங்களில் நடித்துள்ளார். இவர் தமிழில் அறிமுகமான  வைதேகி காத்திருந்தாள் (1984) படத்தில் பரிமளம் என்ற பெயரில் அறிமுகமானார். இது மிகப்பெரும் வெற்றிப்படமாக ஆனது. மற்றும் பல ஆண்டுகளாக புகழ்மெற்ற படமாக இருந்தது.

விருதுகள்

தொழில் 
பிரமிலா ஜோஷாய் கன்னடத்தில் 120 க்கும் மேற்பட்ட திரைப்படங்களில் நடித்துள்ளார்.

தேர்ந்தெடுக்கப்பட்ட திரைப்படவியல் 

 பாகுபராக் (2017)
 சாம்காயிசி சிண்டி உதய்சி (2009)
 ஆப்த மித்ரா (2004)
 எங்களுக்கும் காலம் வரும் (2001)
 ஹகலு வேஷா (2000)
 அன்னவ்ரா மக்காளு (1996)
 சிரபந்தவ்யா (1993)
 பிரதமா உஷகிராணா (1990)
 சுப மிலானா (1987)
 வைதேகி காத்திருந்தாள் (1984) (பரிமளா என்ற பெயரில் குறிப்பிடப்பட்டார்)
 முத்தைடி பாக்யா (1983)
 ஹதினா கண்ணு (1980)
 விஜய் விக்ரம் (1979)
 தப்புத் தாளங்கள் (1978) - தமிழில் அறிமுகம் 
 தாயிகிந்த தேவரில்லா (1977)

தனிப்பட்ட வாழ்க்கை 
பிரமிளா ஜோஷாய் சுந்தர் ராஜ் என்பவரை மணம்புரிந்து கொண்டார்., இவர்களுக்கு மேகனா ராஜ் என்ற மகள் உள்ளார். சுந்தர் ராஜ், மேகனா ராஜ் இருவரும் கன்னடத் திரைப்படத்துறையில் திரைப்பட நடிகர்களாக உள்ளனர். மேகனா மலையாளம், தெலுங்கு, கன்னடம், தமிழ் படங்களில் பணியாற்றியுள்ளார்.

பிரமிளா ஜோஷாய் ஒரு கத்தோலிக்கர் ஆவார்.

குறிப்புகள்

வெளி இணைப்புகள் 

 பிரமிளா ஜோஷாயின் திரைப்படவியல் on chiloka.com
 பிரமிலா ஜோஷாயின் வாழ்க்கை வரலாறு on nettv4u.com
 பிரமிலா ஜோஷாயின் வாழ்க்கை வரலாறு on filmibeat.com

1955 பிறப்புகள்
கன்னடத் தொலைக்காட்சி நடிகைகள்
கர்நாடக நடிகைகள்
கன்னட மக்கள்
வாழும் நபர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
கதிர் (இயக்குநர்)

கதிர் (Kathir) இந்தியத் திரைப்பட இயக்குநரும், தயாரிப்பாளரும், திரைக்கதை எழுத்தாளருமாவார். இவர் முக்கியமாக தமிழ்த் திரைப்படத்துறையில் பணியாற்றுகிறார்.

ஆரம்பகால வாழ்க்கை 
கதிர் இந்தியாவின் தமிழ்நாடு திருநெல்வேலி மாவட்டத்தின் இராதாபுரம் வட்டத்திலுள்ள கல்கரை என்ற சிறிய கிராமத்தில் பிறந்தார். கதிர் தனது மூன்று சகோதரிகளுடன் ஒரே மகனாக நடுத்தர குடும்பத்தில் வளர்ந்தார். இவரது தந்தை சுபாசு ஒரு விவசாயி, தாய் இசக்கியம்மாள் இவரது தந்தையின் விவசாயத்திற்கு உதவினார். கதிர் தனது தொடக்கப் பள்ளியை கல்கரை கிறித்துவத் தொடக்கப் பள்ளியில் பயின்றார். தனது 5 ஆம் வகுப்பை அங்கேயே முடித்து, வடக்கங்குளம், நேரு நடுநிலைப்பள்ளியில் சேர்ந்தார். அங்கு தனது 8 ஆம் வகுப்பை முடித்த பின்னர், வடக்கங்குளத்தின் கான்கார்டியா உயர்நிலைப் பள்ளியில் 9 ஆம் வகுப்பில் ஓராண்டு மட்டுமே படித்தார். பின்னர் வடக்கங்குளத்தில் உள்ள புனித தெரசா பள்ளியில் சேர்ந்து தனது பள்ளிப் படிப்பை முடித்தார். கதிர் சென்னை நுண்கலை மற்றும் கைவினைக் கல்லூரியில் சேர்ந்தார். நுண்கலைகளில் ஐந்தாண்டுப் படிப்பு படித்த இவர், நுண்கலை சான்றிதழ் பட்டம் பெற்றார்.

தொழில் 
கதிர் மூன்றாம் பிறை (1981), அந்த 7 நாட்கள் (1981), டார்லிங், டார்லிங், டார்லிங் (1982) மற்றும் மணிரத்னத்தின் பகல் நிலவு (1985) போன்ற திரைப்படங்களில் திரைத் துறையில் ஒரு சுவரொட்டி வடிவமைப்பாளராக தனது தொழில் வாழ்க்கையை ஆரம்பித்தார். இவர் கல்லூரியில் படிக்கும் போதே தனது கைச்செலவுக்கு இந்தப் பணியைச் செய்தார். 

பாண்டியராஜன், ஜி. எம். குமார் ஆகியோரிடம் உதவி இயக்குநராக பணியாற்றினார். 2001 இல், இவர் தனது சொந்த தயாரிப்பு நிறுவனமான "சவுண்ட் லைட் சுடுடியோ"வை நிறுவினார். இதன் மூலம் இவர் காதல் வைரஸ் என்ற படத்தைத் தயாரித்தார். இப்படத்தை தமிழ்நாடு முழுவதும் விநியோகித்தார். 1996 இல், காதல் தேசம் பாக்ஸ் ஆபிஸில் ₹ 10 கோடி வசூல் செய்ததில் இவரது தொழில் வாழ்க்கையில் மிகப்பெரிய வெற்றியாக உருவெடுத்தது. கதிர், "திரைக்கதை" எழுதி 1997 இல் ஐலவ்யூ என்ற பெயரில் ஒரு திரைப்படத்தை தயாரிக்கத் தயாரானார். படத்தைத் தயாரிக்க முடியாமல் போனதால், இவர் இந்த முயற்சியைத் தவிர்த்தார். 1999 இன் பிற்பகுதியில் "பெங்களூரு" என்ற தலைப்பில் ஒரு திட்டத்திற்கு முந்தைய தயாரிப்பு பணிகளை சுருக்கமாகத் தொடங்கினார். 

கதிர் 2008இல் திரைத்துறையில் மறுபடியும் நுழைந்து வினய் முன்னணி பாத்திரத்தில் நடிக்க "மாணவர் தினம்" என்ற தலைப்பில் ஒரு திரைப்படப்பணி தொடங்கியது. காலதாமதத்தைத் தொடர்ந்து, வினய் நடிகருக்கு பதிலாக ஸ்ரீகாந்த் நியமிக்கப்பட்டார். மேலும் 2009 ஆம் ஆண்டில் தயாரிப்பு நிறுவனமான ஐங்கரன் இண்டர்நேசனல் நிறுவனத்தால் இம்முயற்சி ஆரம்பிக்கப்பட்டது. இருப்பினும், படம் பின்னர் நிறுத்தப்பட்டது. மேலும் இருவரும் சேர்ந்து "கோடை விடுமுறை" என்ற புதிய முயற்சியில் ஈடுபட்டனர். ஷாம் நடித்த படத்தில் நடிகர்கள், திரைப்பட வேலைகளில் மாற்றம் ஏற்பட்டது. சூலை 2012 இல் மீண்டும் தொடங்கப்பட்டு பின்னர் கைவிடப்பட்டது.

குடும்ப வாழ்க்கை 
இவர் 2013 இல் சாந்திநிதேவியை மணந்தார்.

திரைப்படப் பட்டியல்

மேற்கோள்கள்

வெளி இணைப்புகள்

வாழும் நபர்கள்
திருநெல்வேலி மாவட்ட நபர்கள்
தமிழ்த் திரைப்பட இயக்குநர்கள்
அன்பாலயா பிலிம்ஸ்

அன்பாலயா பிலிம்ஸ் (Anbalaya Films) என்பது கே. பிரபாகரன் தலைமையிலான ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இந்த நிறுவனம் 1990 களில் தமிழ் திரையுலகில் ஒரு முன்னணி தயாரிப்பு நிறுவனமாக இருந்தது, ஆனால் திரைப்படத் துறை எண்ணியல்  திரைப்பட தயாரிப்பிற்கு மாறியதைத் தொடர்ந்து நிறுவனம் ஆட்டம் கண்டது.

வரலாறு 
நிறுவனத்தை கே. பிரபாகரன் வழிநடத்துகிறார், பின்னர் அவர் அன்பாலயா பிரபாகரன் என்ற திரைப் பெயரைத் தழுவினார். 1990 களில், இந்த நிறுவனமானது புதிய இயக்குனர்களைக் கொண்டு குறைந்த செலவிலான தமிழ்த் திரைப்படங்களை தயாரிப்பதற்கான  சிறப்பான நிபுணத்துவத்தைப் பெற்றது. இந்த நிறுவனம் அறிமுகப்படுத்திய சில இயக்குனர்களில் அகதியன், பிரபு சாலமன்  ஆகியோர் அடங்குவர். படத் தயாரிப்பு மட்டுமல்லாமல், பிரபாகரன் தனது தயாரிப்புகளில் வரும் படங்களில் பெரும்பாலும் எதிர்மறை வேடங்களில் நடித்தார்.

2000 களின் முற்பகுதியில், தன் நிறுவனத்தின் தயாரிப்பில் ஒரு படத்தில் நடிக்க அர்ஜுனுடன் பிரபாகரன்  ஒப்பந்தம் செய்துகொண்டார். இருவரும் ஆரம்பத்தில் சாஜி கைலாஸ் இயக்கும் சாணக்யா என்ற படத்திற்காக அணிசேர திட்டமிட்டனர். ஆனால் பின்னர் அந்த படத்தை கைவிட்டு,  அர்ஜுன் இயக்கி நடித்த பரசுராம் (2003) என்ற படத்தை தயாரித்தார்.

2004 ஆம் ஆண்டில், நவீன் சந்திரா, மது ஷாலினி, அக்சயா ராவ் ஆகியோர் முக்கிய வேடங்களில் நடித்த பழனியப்பா கல்லூரி (2007) என்ற குறைந்த செலவில் தயாரிக்கபட்ட  கல்லூரி நாடக படத்தை தயாரிப்பதன் வழியாக நிறுவனம் மீண்டும் படத்தாரிப்புக்கு வந்தது. தயாரிப்பு சிக்கல்களை எதிர்கொண்ட படமானது வெளியீட்டின்போது வந்தவழி தெரியாமல் போய்விட்டது.

படத்தயாரிப்பில் நிறுவனம் மந்தமானதைத் தொடர்ந்து, பிரபாகரன்  நடிகராக பணியாற்றத் தொடங்கினார் மற்றும் சிறிய துணை வேடங்களில் தோன்றினார். அவர் தமிழ்த் திரைப்பட தயாரிப்பாளர்கள் சங்கத்தில் தீவிரமாக ஈடுபட்டார்.

திரைப்படவியல்

குறிப்புகள்

வெளி இணைப்புகள் 

 

சென்னையில் உள்ள திரைப்படத் தயாரிப்பு நிறுவனங்கள்
தேசிகர் ராமானுஜம்

தேசிகர் ராமானுஜம்(Desigar Ramanujam, 17 சூலை 1907 - 4 சூன் 1968) இலங்கைத் தொழிற்சங்கவாதியும் அரசியல்வாதியுமாவார்.

வாழ்க்கைக் குறிப்பு 
தேசிகர் ராமானுஜம் 1907 சூலை 17 அன்று தென்னிந்திய மாநிலமான இராமநாதபுரத்தில் பிறந்தார். உயர் படிப்பை முடித்ததும் இவர் பத்திரிகைத் தொழிலைத் தொடங்கினார். 1920-களின் பிற்பகுதியில், ஒரு திறமையான எழுத்தாளரான இவர், இலங்கைக்கு வந்து "தேசபக்தன்" என்ற தமிழ் பத்திரிகையில் சேர்ந்தார்.

பணிகள் 
1934 இல் கண்டியில் உள்ள தர்மராஜா கல்லூரியில் கற்பித்தல் பணியை மேற்கொண்டார். இவர் மகாயாவா மற்றும் அஸ்கிரியா கிராமங்களை உள்ளடக்கிய இந்தியத் தொழிலாளர்களின் உரிமைகளைப் பாதுகாப்பதற்காக 'போஸ் சங்கம்' என்ற ஒரு சங்கத்தை உருவாக்கினார். 1950ஆம் ஆண்டில் இலங்கை இந்திய காங்கிரசு அமைக்கப்பட்டதைத் தொடர்ந்து இந்த சங்கம் கலைக்கப்பட்டது. காங்கிரசில் இராமானுஜம் ஒரு நிறுவன உறுப்பினராக இருந்தார்.

அரசியலில்
அஸ்கிரியா தொகுதியப் பிரதிநிதித்துவப்படுத்தி 1943 ஆம் ஆண்டில் கண்டி நகரசபைக்குத் தேர்ந்தெடுக்கப்பட்டார். மேலும் 1946 ஆம் ஆண்டில் கண்டியின் துணை நகரம முதல்வராக நியமிக்கப்பட்டார். இப்பதவிக்கு நியமிக்கப்பட்ட இந்திய வம்சாவளியைச் சேர்ந்த முதல் நபர் இவர் ஆவார்.

இராமானுசம் 1947 இல் நடைபெற்ற இலங்கையின் 1-ஆவது நாடாளுமன்றத் தேர்தலில் இலங்கை இந்தியக் காங்கிரசின் சார்பில் இரத்தினபுரி மாவட்டம், அளுத்நுவரைத் தேர்தல் தொகுதியில் போட்டியிட்டு 46.6% வாக்குகள் பெற்று 1,437 அதிகப்படியான வாக்குகளால் வெற்றி பெற்று நாடாளுமன்றம் சென்றார். 

1961-ஆம் ஆண்டில் இலங்கை பிரதமர் சிறிமாவோ பண்டாரநாயக்கா நாடாளுமன்றத்தில் நியமன உறுப்பினராக இராமானுசத்தைப் பிரேரித்தார், ஆனால் இராமானுசம் அப்பதவியை இலங்கைத் தொழிலாளர் காங்கிரசுத் தலைவர் எஸ். தொண்டமானுக்கு அளிக்க ஆதரவாக அப்பதவியை ஏறக மறுத்து விட்டார்.

1962-இல், சுதந்திரத் தொழிற்சங்கங்களின் பன்னாட்டுக் கூட்டமைப்பு இவரைத் தங்கள் அமைப்பில் சேர அழைத்தது, இதன்மூலம் மொரிசியசில் சர்க்கரைத் தோட்டத் தொழிலாளர்கள் தொழிற்சங்க இயக்கத்தை ஒழுங்கமைக்கும் பணி அவருக்கு வழங்கப்பட்டது. பின்னர் அவர் எத்தியோப்பியாவிற்கு அங்கு தொழிற்சங்கங்களை நிறுவ அனுப்பப்பட்டார். 1965-இல் ராமானுசத்தை சிங்கப்பூரில் அதன் சிறப்புப் பிரதிநிதியாகவும் பின்னர் தென்கிழக்கு ஆசியாவில் அமைப்பின் பிராந்திய இயக்குநராகவும் நியமித்தது. 1968 சூனில், இந்தியாவில் உள்ள அவ்வமைப்பின் ஆசியப் பிராந்திய அலுவலகத்தின் இயக்குநராக இராமானுசத்தை நியமித்தது. இருப்பினும், அவர் அந்த பதவியை ஏற்கும் முன், தனது 61 வயதில், 1968 சூன் 4 அன்று திடீரென இறந்தார்.

மேற்கோள்கள்

1907 பிறப்புகள்
1968 இறப்புகள்
இலங்கைத் தொழிலாளர் காங்கிரஸ் அரசியல்வாதிகள்
இலங்கைத் தமிழ் அரசியல்வாதிகள்
இலங்கைத் தமிழ் ஆசிரியர்கள்
இலங்கையின் 1வது நாடாளுமன்ற உறுப்பினர்கள்
இலங்கை மலையகத் தமிழ் அரசியல்வாதிகள்
இரத்தினபுரி மாவட்ட நபர்கள்
கே. பி. சேகர்

ருத்ராபதி சேகர் என அழைக்கப்படும் கே. பி. சேகர் (K. P. Sekar) என்பவர் ஒரு தென்னிந்திய திரைப்பட பின்னணி குரல் கலைஞர் ஆவார். இவர்  சாருக் கான் உள்ளிட்டவர்களுக்கு  தமிழ் படங்களில் பின்னணி குரல் கொடுத்துள்ளார்.  இவர் தமிழக அரசிடமிருந்து தமிழக அரசு திரைப்பட விருதைப் பெற்றவர்.

தொழில் 
சேகர் ஒரு தமிழ் குடும்பத்தில் பிறந்தார். இவரது தந்தை கே. பி. ருத்ராபதி இயக்குநர்  ஏ. பி. நாகராசன் கீழ் பணியாற்றியவர். சேகர் குழந்தை கலைஞராக தனது தொழில் வாழ்க்கையைத் தொடங்கினார். இவர் நேரடி தமிழ் படமான பவித்ரா (1994)  படத்தில்  அஜித் குமாரின் கதாபாத்திரத்திற்கு பின்னணி குரல் கொடுத்து அதன் மூலம் அறிமுகமானார. அமரேந்திர பாகுபலி கதாபாத்திரத்திற்காக   பிரபாசுக்கு பின்னணி குரல் கொடுத்தது அதன் வழியாக தொழில் வாழ்வில் ஏற்றம் கண்டார். விவேகம் படத்திற்காக விவேக் ஒபரோய்க்கு பின்னணி குரல் கொடுத்தார். இவரது மற்ற முக்கிய படங்களாக காதல் தேசம், உள்ளம் கேட்குமே, பயணம் ஆகியவை அடங்கும். மலரினும் மெல்லிய (2011) படத்திற்காக சிறந்த ஆண் பின்னணி குரல்  கலைஞருக்கான தமிழக அரசு  திரைப்பட விருதை பெற்றார்.  இவர் முக்கியமாக தமிழில் மொழிமாற்றம் செய்யப்படும் தெலுங்கு, இந்தி, ஆங்கில படங்களுக்கு தமிழ் பின்னணி குரல் கொடுக்கிறார், இதில் மார்வெல் காமிக்ஸ் யுனிவர்ஸ் படங்களான டெட்பூல் , ஆண்ட் மேன் அண்ட் தி வாஸ்ப், எக்ஸ்-மென்: ஃபர்ஸ்ட் கிளாஸ் போன்ற படங்கள் குறிப்பிடத்தக்கன. பெருவெற்றி தெலுங்குத் திரைப்பட மாவீரன் படத்தின் தமிழ் மொழியாக்கத்தில் பின்னணி குரல் கொடுத்தார்.

விஜய் தொலைக்காட்சியில் ஒளிபரப்பான நிகழ்ச்சியான சாருக் கான் தொகுப்புரை வழங்கிய  இந்தி தொலைக்காட்சி நிகழ்ச்சியான கௌன் பனேகா குரோர்பதி பருவம் 2 ஐ இவர் தமிழில் குரல் கொடுத்து மொழியாக்கம்  செய்தார். மேலும் இவர் கொடைக்கானல், என்னை அறிந்தால், அடங்க மறு உள்ளிட்ட சில தமிழ் படங்களில் நடித்துள்ளார்.

தனிப்பட்ட வாழ்க்கை 
சேகர் காயத்ரியை திருமணம் செய்து கொண்டார், இவருக்கு அக்ஷாந்த் தேஜ் மற்றும் வில்வா என்ற இரண்டு மகன்கள் உள்ளனர்.

திரைப்படவியல்

நடிகராக

பின்னணி குரல் கொடுத்த பாத்திரங்கள்

தமிழ்ப் படங்கள்

தமிழ் மொழிமாற்று படங்கள்

தமிழ் தொலைக்காட்சி மொழிமாற்று தொடர்கள்

குறிப்புகள் 

சென்னை நடிகர்கள்
தமிழக அரசு திரைப்பட விருது வெற்றியாளர்கள்
தமிழ்த் திரைப்பட நடிகர்கள்
தமிழ் நடிகர்கள்
வாழும் நபர்கள்
ராசாவே உன்னெ நம்பி

ராசாவே உன்னெ நம்பி (Raasave Unnai Nambi)  என்பது  1988ஆம் ஆண்டு வெளியான  இந்திய தமிழ் திரைப்படம் ஆகும். டி. கே. போஸ் இயக்கிய இப்படத்தை ராஜ்கிரண் தயாரித்துள்ளார். இப்படத்தில்  ராமராஜன், ரேகா, பூர்ணம் விஸ்வநாதன், சரிதா ஆகியோர்  நடித்தனர். இப்படத்திற்கு  இளையராஜா இசையமைத்தார்.

இந்த படம் 100 நாட்கள் ஓடியது.

கதை 
மாலதி ( சரிதா ) ஒரு சிறிய ஊரில் பணிபுரிய வந்த ஒரு புதிய ஆசிரியை. அவர் பள்ளியின் மற்றொரு ஆசிரியரான இராஜா (ராமராஜன்) என்பவருக்கு சொந்தமான வீட்டில் தங்கி உள்ளார். இராஜாவின் அண்ணன் ஒரு இராணுவ அதிகாரி, எல்லோரும் அவரை பட்டாளத்தான் ( ராதா ரவி ) என்று அழைக்கிறார்கள். அவர் ஊரில் நன்கு மதிக்கப்படுபவர்,  ஒழுக்கக்கேடான எந்த செயலையும் கண்டிப்பவர். ஊரில் கள்ளச்சாராயம் காய்ச்சுபவரான வாசு ( மலேசியா வாசுதேவன் ) மீது பட்டாளத்தான்  வெறுப்பு கொண்டுள்ளான். வாசுவின் தங்கை ரஞ்சித ( ரேகா ) இராஜாவுடன் கல்லூரியில் ஒன்றாக படித்து வருகிறாள். இருவரும் காதலிக்கிறார்கள், ஆனால் இவர்களின் அண்ணன்களின் மோதல்களால் ஏற்பட்ட தவறான புரிதல்களால் பிரிந்துவிடுகின்றனர். இராஜா மாலதிக்கும், பட்டாளத்தனுக்கும் திருமணம் செய்விக்க ஏற்பாடு செய்கிறான், இருவரும் ஒன்றாக மிகவும் மகிழ்ச்சியாக இருக்கின்றனர். சிறுவயதில் ஓடிப்போன ரஞ்சிதாவின் மற்றொரு சகோதரர் அருணாசலம் (இளவரசன்), பட்டாளத்தன் மீண்டும் பணிக்கு சென்ற சமயத்தில் ஊருக்குத் திரும்புகிறார்.  அருணாச்சலம் ஊருக்கு வருவதற்கு முன்பே அவனை மாலதி அறிந்திருந்தாள், அவர்களின் முந்தைய உறவு குடும்பத்திற்குள் பிரச்சினைகளை உண்டாக்குகிறது. மாலதி கர்ப்பமாக இருப்பது தெரிந்ததும் சிக்கல்கள் அதிகரிக்கின்றன. பட்டாளத்தான் ஊருக்குத் திரும்பும்போது குடும்பதிற்குள்ளான பிரச்சனைகள்  ஒரு முக்கியமான கட்டத்தை அடைகின்றன.

நடிகர்கள் 
 ராமராஜன் ராஜா
 ரேகா ரஞ்சிதம்
 சரிதா மாலதி
  ராதாரவி பட்டாளத்தான்
 பூர்ணம் விஸ்வநாதன் மருத்துவர்
 மலேசியா வாசுதேவன் வாசு அல்லது கே.டி.
 கல்லாப்பெட்டி சிங்காரம் 
  செந்தில் அழகேசன்
  கோவை சரளா மைனாவதி
  இளவரசன் அருணாசலம்
 சூர்யகாந்த்
 எஸ். எஸ். சந்திரன்
 டிஸ்கோ சாந்தி
 உசிலைமணி வீம்பு வீரசாமி

ஒலிப்பதிவு 
இப்படத்திற்கு இளையராஜா இசையமைத்தார்.

வரவேற்பு 
இந்தியன் எக்ஸ்பிரஸ் எழுதிய விமர்சனத்தில் "கண்கவர் கிராமப்புறக் காட்சிகள்,  இளையராஜாவின் இசையும், பாடல்களும் படத்தின் நடையும், அதன்  விதமும் அம்மன் கோயில் கிழக்காலே, வைதேகி காத்திருந்தாள் போன்ற படங்களை உங்களுக்கு நினைவூட்டும். கதையானது  பல தசாப்தம் பழையது " என்றது. 1989 சினிமா எக்ஸ்பிரஸ் விருதுகளில் சிறந்த பெண் பின்னணி பாடகியாக இப்பட்டத்தில் பாடிய சுசீலா தேர்ந்தெடுக்கபட்டார்.

குறிப்புகள்

வெளி இணைப்புகள் 
 

இந்தியத் தமிழ்த் திரைப்படங்கள்
1988 தமிழ்த் திரைப்படங்கள்
இளையராஜா இசையமைத்த திரைப்படங்கள்
ராமராஜன் நடித்த திரைப்படங்கள்
ராதாரவி நடித்த திரைப்படங்கள்
செந்தில் நடித்த திரைப்படங்கள்
கோவை சரளா நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
மலேசியா வாசுதேவன் நடித்த தமிழ்த் திரைப்படங்கள்
சரிதா நடித்த திரைப்படங்கள்
பூர்ணம் விஸ்வநாதன் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
பிரியா (நடிகை)

கற்பகவல்லி (பிறப்பு 21 மார்ச் 1970)  பிரியா என்ற திரைப் பெயரால் நன்கு அறியப்பட்டவர் ஓர் இந்திய திரைப்பட  நடிகை ஆவார். இவர் குறிப்பாக தென்னிந்திய திரைப்படங்களில் பணியாற்றியவர். 1980 மற்றும் 1990 களில் மலையாள படங்களில் ஒரு  முன்னணி நடிகையாக இருந்தவர். இவர் இப்போது தமிழ் தொலைக்காட்சித்  தொடர்களில் எதிர்மறை வேடங்களில் நடித்துவருகிறார்.

பின்னணி 
பிரியா தமிழ்நாட்டின்  தேனாம்பேட்டையைச் சேர்ந்தவர். 1986 ஆம் ஆண்டில் மலையாளத் திரைப்படமான நின்னிஷ்டம் என்னிஷ்டம் படத்தில் நடித்ததற்காக அறியப்பட்டார். மலையாளத் திரைப்படங்களின் ஒளிப்பதிவாளராக இருந்த டேவிட் என்பவரை மணந்தார். தம்பதியருக்கு பிரின்ஸ் என்ற மகனும், ஐஸ்வர்யா என்ற மகளும் உள்ளனர்.

பகுதி திரைப்படவியல்

தமிழ் 

 நாலு பேருக்கு நன்றி (1983) அங்கீகரிக்கப்படாத பாத்திரத்தில்
 பொழுது விடிஞ்சாச்சு (1984) நடனமாடுபவராக
 சின்ன வீடு (1985)
 உனக்காக ஒரு ரோஜா (1985)
 சொல்ல துடிக்குது மனசு (1988) ஜெயா / தேன்மொழி
 குங்குமக்கோடு (1988)
 நியாயத் தராசு (1989)
 வேலை கிடைச்சுடுச்சு (1990)
 நல்ல காலம் பொறந்தாச்சு (1990) ரோசி
 ஞான பறவை (1991)
 பதவிப் பிரமாணம் (1994)
 பம்பாய் (1995)
 திருப்பம் (2007) வேல்முருகனின் தாய்
 தீ நகர் (2007)
 திருத்தம் (2007) வேலுமுருகனின் தாய்
 அஞ்சாதே (2008) சத்தியாவின் தாய்  
 தொடக்கம் (2008)
 மாயாண்டி குடும்பத்தார் அழகம்மா (2009)
 நம்ம கிராமம் (2014)
 மொட்ட சிவா கெட்ட சிவா (2017)

தொலைக்காட்சி

குறிப்புகள்

வெளி இணைப்புகள் 

1970 பிறப்புகள்
இந்தித் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்கு தொலைக்காட்சி நடிகைகள்
இந்திய தொலைக்காட்சி நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
சென்னை நடிகைகள்
மலையாளத் திரைப்பட நடிகைகள்
தமிழ்த் தொலைக்காட்சி நடிகைகள்
விஜய் பாபு

விஜய் பாபு என்பவர் ஒரு இந்திய திரைப்பட நடிகர், தயாரிப்பாளர் ஆவார். இவர் முதன்மையாக தமிழ், தெலுங்குத் திரைப்படங்களில் பணிபுரிகிறார்.  ஆந்திரப் பிரதேசம், காளத்தியில் பிறந்த இவர் 80 களின் முற்பகுதியில் மிகவும் சுறுசுறுப்பாக திரைப்படங்களில் இயங்கிவந்தார். பின்னர் தொலைக்காட்சி தொடர்களில் நடிக்கத் தொடங்கினார். இவரது மகன் ரமணாவும் தமிழ்த் திரைப்படங்களில் நடித்துவரும் ஒரு  நடிகர் ஆவார்.

இவர் நடித்த பிரபலமான படங்களில் ஒரு வீடு ஒரு உலகம், ஒரு விடுகதை ஒரு தொடர்கதை, படிக்காதவன் ஆகியவை அடங்கும். 1991 ஆம் ஆண்டில், ஸ்ரீசக்தி பிலிம்ஸ் காம்பைன்ஸ் என்ற பதாகையில் ஈஸ்வரி என்ற திரைப்படத்தைத் தயாரித்தார். அதில் ஆனந்த் பாபு, கௌதமி ஆகியோர் முன்னணி பாத்திரத்தில் நடித்தனர்.

திரைப்படவியல் 

 இது  முழுமையற்ற பட்டியலாகும், நீங்கள் இந்த பட்டியலை விரிவாக்கலாம்

தமிழ் 

 ஒரு வீடு ஒரு உலகம் - 1978 (அறிமுகம்)
 ஒரு விடுகதை ஒரு தொடர்கதை - 1979
 ஒரு கோயில் இரு தீபங்கள் - 1979
 ஸ்ரீ தேவி - 1980
 குமரி பெண்ணின் உள்ளத்திலே - 1980
 மாதவி வந்தாள் - 1980
 பருவத்தின் வாசலிலே - 1980
 மீனாட்சி - 1980
 முயலுக்கு மூணு கால் - 1980
 ருசி கண்ட பூனை - 1980
 பௌர்ணமி நிலவில் - 1980
 எங்கள் வாத்தியார் - 1980 ரகுநாத்
 வேலி தாண்டிய வெள்ளாடு - 1980
 கடவுளின் தீர்ப்பு - 1981
 மீண்டும் சந்திப்போம் - 1981
 எங்கம்மா மகாராணி - 1981
 தரையில் வாழும் மீன்கள் - 1981
 காலம் ஒரு நாள் மாறும் - 1981
 துணைவி - 1982
 கசப்பும் இனிப்பும் - 1983
 படிக்காதவன் - 1985
 அக்னி தீர்த்தம் - 1990
 ஆரத்தி எடுங்கடி - 1990
 திருத்தம் - 2007
 உத்தமபுத்திரன் - 2010
 சக்ரா - 2021

மலையாளம் 

 அனுபல்லவி - 1979

தொலைக்காட்சி 

 2002-2003 வரம் ( சன் தொலைக்காட்சி )
 2005-2006 ஆனந்தம் ( சன் தொலைக்காட்சி )
 2012-2013 ஆஹா ( விஜய் தொலைக்காட்சி )

குறிப்புகள் 
 

தெலுங்குத் திரைப்பட நடிகர்கள்
தமிழ்த் திரைப்பட நடிகர்கள்
வாழும் நபர்கள்
இரவிக்குமார் (நடிகர்)

ஜேன் ஆலம் சைஃபி என்பவர் ஹாலிவுட் மற்றும் இந்திய திரைப்படங்கள் மற்றும் தொடர்களில் நடித்துவரும் ஓர் இந்திய திரைப்பட மற்றும் தொலைக்காட்சி நடிகர் ஆவார். இவர் 100 க்கும் மேற்பட்ட  படங்களில் நடித்துள்ளார். பல இந்தி திரைப்படங்கள் மற்றும் தொலைக்காட்சி தொடர்களிலும் நடித்துள்ளார். இவர் 1970 களில் நாயகன் மற்றும் எதிர்மறை வேடங்களில் நடித்துள்ளார். சீனிவாச கல்யாணம் (1981), தசாவதாரம் (1976) போன்ற இந்தி பக்தி திரைப்படங்களில் நடித்ததற்காக இவர் மிகவும் பிரபலமானவர். உதய சந்திரிகாவுக்கு ஜோடியாக ஸ்வதி நாச்சாதிராம் (1974) என்ற இந்தி படத்தில் நடித்தார்.

பின்னணி 
ஜேன் ஆலம் சைஃபி உத்தரபிரதேச மாநிலம், ராம்பூரில் பிறந்தவர். இவரது பெற்றோர் திருச்சூரைச் சேர்ந்தவர்கள்.

திரைப்படவியல்

தமிழ் 

சிவாஜி (2007)
என் உயிரினும் மேலான (2007)
ஜூன் ஆர் (2006)
லேசா லேசா (2003)
மாறன் (2002)
யூத் (2002)
வண்ணத் தமிழ்ப்பாட்டு (2000)
ரோஜாவனம் (1999)
பொண்ணு வீட்டுக்காரன் (1999)
மலபார் போலீஸ் (1999)
கண்ணோடு கண் (1983)
ஆனந்த ராகம் (1982)
பகலில் ஒரு இரவு (1979)
அலாவுதீனும் அற்புத விளக்கும் (1979)
அவளின் இரவுகள் (1978) 
அவர்கள் (திரைப்படம்) (1977)
சுவாதி நட்சத்திரம் (1974)

தொலைக்காட்சி

குறிப்புகள்

வெளி இணைப்புகள் 

 

வாழும் நபர்கள்
மலையாளத் திரைப்பட நடிகர்கள்
கண்ணூர் மாவட்ட நபர்கள்
தமிழ்த் திரைப்பட நடிகர்கள்
நிறமி

வண்ணங்களை வெளிப்படுத்தும் நீரில் கரையாத எந்த ஒரு பொருளும் பொதுவாக நிறமி (pigment ) என்று அழைக்கப்படுகிறது. நிறமிகள் கனிமச் சேர்மங்களின் பால் வைக்கப்படுகிறது.

பண்புகள் 
 
ஒரு பொருளில் உள்ள மூலக்கூறுகளின் பிணைப்பிற்கு ஏற்ப அதன் மேல் படியும் ஒளியின் அலைநீளங்கள் உறியப்படுகின்றன. அப்படி உறிந்தது போக மிச்சம் இருக்கும் அலைநீளங்கள் கற்றையாக வெளிப்படுகின்ற பொழுது, அவை நிறம் அல்லது வண்ணம் எனப்படுகிறது.

மூல ஒளியின் தன்மைக்கு ஏற்ப அலைநீளக் கற்றை மாறுபடுகிறது. கதிரவனில் இருந்து பெறப்படும் வெள்ளை ஒளி சீரான அலைநீளக் கற்றையைக் கொண்டிருப்பதால், பல்வேறு வண்ணங்கள் வெளிப்படுகின்றன.

மேற்கோள்கள்

வெளி இணைப்புகள் 

 Pigments through the ages 
 ColourLex Pigment Lexicon
 Earliest evidence of art found
 Sarah Lowengard,The Creation of Color in Eighteenth-century Europe, Columbia University Press, 2006
 , Chemical Heritage Foundation
 , Chemical Heritage Foundation
 The Quest for the Next Billion-Dollar Color
பரிச்சா அணை

பரிச்சா அணை (Parichha Dam), பரிச்சா நகரத்திற்கு அருகிலுள்ள பேட்வா ஆற்றில் கட்டப்பட்டுள்ளது. இது உத்தரப்பிரதேசம் ஜான்சியிலிருந்து சுமார் 25 கி.மீ. தொலைவில் ஜான்சி - கான்பூர் தேசிய நெடுஞ்சாலை 25இல் அமைந்துள்ளது. இந்த நீர்த்தேக்கத்தை பரிச்சா வெப்ப மின் நிலையம் மின்சார உற்பத்திக்குப் பயன்படுத்துகிறது. ஜான்சியிலிருந்து 34 கி.மீ. தூரத்தில் உள்ள நோட்காட் பாலம் வரை செல்லும் நீர்த்தேக்கத்தின் நீர்- நீர் விளையாட்டுகளுக்குப் பிரபலமானது.

மேலும் காண்க 

 பரிச்சா அனல் மின் நிலையம்

மேற்கோள்கள் 
 

உத்தரப் பிரதேச அணைகள்
ஜி. என். இரங்கராஜன்

ஜி. என். இரங்கராஜன் (G. N. Rangarajan) (17 திசம்பர் 1930 - 3 சூன் 2021) தமிழகத் திரைப்படத்துறையில் பணியாற்றிய ஒரு இந்திய எழுத்தாளரும், தயாரிப்பாளரும் இயக்குனருமாவார்.

திரைப்பட வாழ்க்கை 
இயக்குநர் ஏ. பீம்சிங்கின் படைப்புகளால் இரங்கராஜன் ஈர்க்கப்பட்டார். மேலும் 1950களின் பிற்பகுதியில் ஆசிரியர் துரைசிங்கத்துடன் உதவியாளராக சேர்ந்தார். இவர் பணியாற்றிய ஒரு ஆரம்ப படம் பீம்சிங்கின் களத்தூர் கண்ணம்மா (1960), இதில் இளம் கமல்ஹாசன் நடித்திருந்தார். பின்னர், இவர் தனது தொழில் வாழ்க்கையின் ஆரம்பத்தில் இயக்குநர் எஸ். பி. முத்துராமன், எழுத்தாளர் பஞ்சு அருணாசலம் ஆகியோருடன் பல படங்களுடன் பணியாற்றினார் . புவனா ஒரு கேள்விக்குறி (1977), ஆறிலிருந்து அறுபது வரை (1979), பிரியா (1978) உள்ளிட்ட படங்களில் இணை இயக்குனராகவும் பணியாற்றினார்.

இயக்குனராக, இரங்கராஜன் கமல்ஹாசனுடன் இணைந்து கல்யாணராமன் (1979), மீண்டும் கோகிலா (1981), கடல் மீன்கள் (1981), எல்லாம் இன்ப மயம் (1981) உள்ளிட்ட பல வெற்றிகரமான படங்களில் பணியாற்றினார். கமல்ஹாசனின் வற்புறுத்தலின் பேரில் மீண்டும் கோகிலா திரைப்படத்தைத் தயாரிக்கும் போது மகேந்திரனிடமிருந்து இயக்குநர் பணிகளை இவர் கற்றுக்கொண்டது குறிப்பிடத்தக்கது.  பின்னர் இவர் திரைப்படங்களையும் எழுதி தயாரித்தார். குறிப்பாக அடுத்தாத்து ஆல்பல்ட் (1985) , சார், ஐலவ் யூ (1991) ஆகியவற்றை உருவாக்கினார். இவர் இறுதியாக கமல்ஹாசன் முக்கிய கதாபாத்திரத்தில் நடிக்க மகராசன் (1993) என்ற திரைப்படத்தை இயக்கினார். இரங்கராஜனுடனான நட்பின் காரணமாக இப்படத்திற்கு ஊதியம் பெற மறுத்துவிட்டார். இரங்கராஜன் தனது திரைப்படங்களைத் தொடர்ந்து, "ரகுவம்சம்" என்ற தொலைக்காட்சி தொடரில் பணியாற்றினார். மேலும் சிங்கப்பூர் தயாரிப்பாளர்களுக்காக ஒரு தொலைக்காட்சிப் படத்தையும் செய்தார்.

கமல்ஹாசனுடனான தொடர்பு காரணமாக, இரங்கராஜன் தனது வீட்டை "கமல் இல்லம்" என்று பெயர் மாற்றினார். இவரது மகன் ஜி. என். ஆர். குமரவேலன் சதி லீலவதி (1995) , மருதநாயகம் போன்ற படங்களில் உதவி இயக்குநராக பயிற்சி பெற்றார். பின்னர் 2000களின் பிற்பகுதியில் இயக்குனராக அறிமுகமானார்.

இறப்பு 
இரங்கராஜன் வயது தொடர்பான வியாதிகளால் 2021 சூன் 3 அன்று தனது 90 வயதில் இறந்தார்.

மேற்கோள்கள்

வெளி இணைப்புகள் 
 

தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்படத் தயாரிப்பாளர்கள்
தமிழ்த் திரைப்பட இயக்குநர்கள்
சென்னை திரைக்கதை எழுத்தாளர்கள்
சென்னை திரைப்படத் தயாரிப்பாளர்கள்
சென்னைத் திரைப்பட இயக்குநர்கள்
2021 இறப்புகள்
1930 பிறப்புகள்
அடுத்தாத்து ஆல்பர்ட்

அடுத்தாத்து ஆல்பர்ட் (Aduthathu Albert) இயக்குநர் ஜி. என். இரங்கராஜன் இயக்கத்தில் 1985 ஆம் ஆண்டு வெளிவந்த தமிழ் நகைச்சுவைத் திரைப்படமாகும். இப்படத்தில் பிரபு, ஊர்வசி ஆகியோர் நடித்திருந்தனர். ஜி. என். இரங்கராஜன் தயாரித்த இப்படம் இளையராஜாவின் இசையில், ஜூலை 12, 1985 அன்று வெளியிடப்பட்டது.

கதை 
கிறிஸ்தவ மதத்தைச் சேர்ந்த ஆல்பர்ட் ( பிரபு ) இராதா ( ஊர்வசி ) என்ற பிராமணப் பெண்ணை காரணமேயில்லாமல் வெறுக்கிறான். ஆல்பர்ட்டின் சகோதரி மேரியும் இராதாவின் சகோதரன் இராஜாவும் காதலிக்கிறார்கள். ஆல்பர்ட் பின்னர் காதலர்களுக்கு உதவ முடிவு செய்கிறான். ஆனால், குடும்பத்தின் எதிர்ப்பு காரணமாக காதலர்கள் தற்கொலை செய்து கொள்கிறார்கள். ஆல்பர்ட்டும் இராதாவும் சேர்ந்து தங்கள் குடும்பத்தினருக்கு ஒரு பாடம் கற்பிக்க தாங்களும் இறந்து விட்டதாக ஒரு நாடகம் நடத்துகிறார்கள். இறுதியில் இவர்கள் ஒருவருக்கொருவர் காதலிக்கிறார்கள்.

நடிகர்கள் 
 ஆல்பர்ட்டாக பிரபு
 இராதாவாக ஊர்வசி
 கிருஷ்ணமாச்சாரியாக மேஜர் சுந்தரராஜன்
 ஆல்பர்ட்டின் தந்தையான அலெக்சாண்டராக செந்தாமரை
 பாஷாவாக ஒய். ஜி. மகேந்திரன் 
 இரங்காச்சாரியாக தேங்காய் சீனிவாசன்
 சாலமன் வேடத்தில் ஐசரி வேலன்
 திருத்தந்தையாக சாருஹாசன்
 பாஞ்சாலியாக பூர்ணிமா பாக்கியராஜ்

ஒலிப்பதிவு 

இப்படத்தின் இசையை இசையமைப்பாளர் இளையராஜா மேற்கொண்டார். 1985 ஆம் ஆண்டில் வெளியான இந்த ஒலிப்பதிவில், வாலி, வைரமுத்து, கங்கை அமரன், பொன்னருவி மற்றும் காதல் மதி ஆகியோரால் எழுதப்பட்ட பாடல்களுடன் 5 தடங்கள் உள்ளன.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
1985 தமிழ்த் திரைப்படங்கள்
பிரபு நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
செந்தாமரை நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
பூர்ணிமா பாக்கியராஜ் நடித்த திரைப்படங்கள்
ஜி. என். ஆர். குமரவேலன்

ஜி. என். ஆர். குமாரவேலன் (G. N. R. Kumaravelan) ஓர் இந்தியத் திரைப்பட இயக்குநர் ஆவார். இவர் முக்கியமாக தமிழகத் திரைப்படத்துறையில் பணிபுரிகிறார். இயக்குநர் பாலு மகேந்திரா , கமல்ஹாசன் ஆகியோரின் படங்களில் உதவி இயக்குனராக பணியாற்றிய பிறகு, 2009 ஆம் ஆண்டு நினைத்தாலே இனிக்கும் என்ற திரைப்படம் மூலம் இயக்குனராக அறிமுகமானார். பின்னர் 2011இல் யுவன் யுவதி என்ற தனது இரண்டாவது படத்தையும் இயக்கினார். இவரது மூன்றாவது படம் ஹரிதாஸ் (2013), சிறந்த தமிழ் இயக்குனருக்கான பிலிம்பேர் விருதுக்கு பரிந்துரைக்கப்பட்டது.

தொழில் 

குமரவேலன், மறைந்த இயக்குநர் ஜி. என். இரங்கராஜனின் மகன் ஆவார். இவர் சாதி லீலாவதி (1995) படத்தில் பாலு மகேந்திராவின் கீழ் உதவி இயக்குநராகவும், பின்னர் கமல்ஹாசனின் வெளியிடப்படாத முயற்சிகளான லேடீஸ் ஒன்லி, மருதநாயகம் ஆகியவற்றிலும் பணியாற்றினார்.

விக்ரம் பிரபு, புதுமுகம் இரன்யா ராவ் ஆகியோரின் நடிப்பில் வாகா என்ற படத்தை இயக்கி 12 ஆகஸ்ட் 2016 அன்று வெளியிட்டார். இந்தப் படம் விமர்சகர்களிடமிருந்தும் பார்வையாளர்களிடமிருந்தும் மிகவும் எதிர்மறையான விமர்சனங்களைச் சந்தித்தது.

மேற்கோள்கள்

வெளி இணைப்புகள் 
 

1969 பிறப்புகள்
தமிழ்நாட்டுத் திரைப்பட இயக்குநர்கள்
வாழும் நபர்கள்
தமிழ்த் திரைப்பட இயக்குநர்கள்
இரன்யா ராவ்

இரன்யா ராவ் (Ranya Rao) (பிறப்பு 1991) தென்னிந்தியப் படங்களில் தோன்றும் ஒரு இந்திய நடிகையும், வடிவழகியுமாவார். 2014ஆம் ஆண்டு வெளியான கன்னடத் திரைப்படமான மானிக்யா மூலம் அறிமுகமானார்.

ஆரம்ப கால வாழ்க்கை 
இவர், இந்திய மாநிலமான கர்நாடகாவின் சிக்மகளூரு மாவட்டத்தைச் சேர்ந்தவர். பெங்களூரில் பள்ளிப்படிப்பை முடித்த பிறகு, நடிப்பில் ஆர்வம் செலுத்தினார்.

தொழில் 
இவர், முதன்முதலில் நடிகரும் இயக்குநருமான சுதீப் இயக்கத்தில் வெளியான கன்னடப் படமான மானிக்யா என்ற படத்தில் ஏப்ரல் 2014 இல் கையெழுத்திட்டார்.அப்படத்தில் இவர் வரலட்சுமி என்ற ஒரு துணை வேடத்தில் நடித்தார். இவரது நடிப்பு விமர்சகர்களிடமிருந்து கலவையான விமர்சனங்களைப் பெற்றது. தி நியூ இந்தியன் எக்சுபிரசு இதழில் ஏ. சாரதா என்ற விமர்சகர் இவ்வாறு எழுதினார். "இரன்யா, வரலக்ஷ்மியாக தனது நடிப்பை நன்றாக வெளிப்படுத்தியிருந்தர். ஆனால் ஈர்க்கத் தவறிவிட்டார்."

சூன் 2015 இல், இரன்யா தனது இரண்டாவது படமும், முதல் தமிழ்ப் படமுமான வாகா என்ற  படத்தில் விக்ரம் பிரபுவுக்கு இணையாக நடித்தார். கன்னடத்தில் 2017 ஆம் ஆண்டு வெளியான "பாடகி" என்ற நகைச்சுவைப் படத்தில், நடிகர் கணேஷ் மீது காதல் கொள்ளும் சங்கீதா என்ற பத்திரிகையாளராக நடித்தார்.

மேற்கோள்கள்

வெளி இணைப்புகள் 
 

தமிழ்த் திரைப்பட நடிகைகள்
கன்னடத் திரைப்பட நடிகைகள்
கர்நாடக நடிகைகள்
1993 பிறப்புகள்
வாழும் நபர்கள்
கைலாஷோ தேவி சைனி

கைலாஷோ தேவி சைனி (Kailasho Devi Saini) (பிறப்பு:4 ஏப்ரல் 1962) ஓர் அரசியல்வாதியும் சமூக சேவகருமாவார்.  இவர் இந்திய மாநிலமான அரியானாவில் உள்ள குருச்சேத்திரம் தொகுதியில் இருந்து இந்திய தேசிய லோக் தளம் கட்சியின் சார்பில் போட்டியிட்டுத் தேர்ந்தெடுக்கப்பட்ட நாடாளுமன்ற உறுப்பினர் ஆவார்.

ஆரம்பகால வாழ்க்கையும் கல்வியும் 
கைலாஷோ, குருச்சேத்திரம் மாவட்டத்தின் பிரதாப்கரில் பிறந்தார். இவர் ஓம் நாத் என்பவரை திருமணம் செய்து கொண்டார். இவர்களுக்கு ஒரு மகள் இருக்கிறாள். கைலாஷோ உடற்கல்வி மற்றும் வரலாற்றில் முதுகலைப்பட்டம் பெற்றவர்.

தொழில்
அரியானாவிலுள்ள யமுனா நகர், குருச்சேத்திரம், கைத்தல் மாவட்டங்களில் உள்ள சாமானியர்களின் பிரச்சனைகளைத் தீர்க்க கைலாஷோ செயல்பட்டு வருகிறார். மாணவப் பருவத்தில் கலாச்சார நடவடிக்கைகளில் பங்கேற்றதற்காக இவர் பல விருதுகளை வென்றுள்ளார் .

ஆர்வங்கள்
கைலாஷோவின் ஆர்வத்தில் இசை கேட்பது, தியானம் செய்வது மற்றும் உடற்பயிற்சி செய்வது ஆகியவை அடங்கும்.

மேற்கோள்கள்

1962 பிறப்புகள்
வாழும் நபர்கள்
12வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
13வது மக்களவை உறுப்பினர்கள்
அரியான அரசியலில் பெண்கள்
ஆர்யா பல்லம்

ஆர்யா பல்லம்

ஆர்யா பல்லம் (Arya Pallam) என்பவர் ஓர் சமூக சீர்திருத்தவாதி, பொதுவுடைமைக்கொள்கையர் மற்றும் கேரள மாநிலத்தில் உயர்வர்க்க பெண்களின் அடக்கு முறைகளுக்கு எதிராக போராடிய பெண்ணியவாதி ஆவார்.

சீர்த்திருத்த நடவடிக்கைகள்
ஆர்யா அவர்கள், காஞ்சூர் கௌரி அந்தர்ஜனம், காஞ்சூர் காளி அந்தர்ஜனம் என்பவர்களுடன் இணைந்து, யாஞ்சனா யாத்திரையில் பங்கேற்றார். இந்த யாத்திரைக்கு வி.டி. பத்ரிபாத் தலைமை வகித்தார். பிராமண பெண்களின் முகத்திரையை களைவதே யாஞ்சனா யாத்திரையின் நோக்கமாகும். பெண்களின் முன்னேற்றத்திற்காக யோகேஷ்மாசபா என்ற அமைப்பு பத்ரிபத் என்பவரால் உருவாக்கப்பட்டு அவரது இல்லத்திலே நடைபெற்றது.பிராமணப் பெண்களின் கற்புக்கு அடையாளமாகக் கருதப்பட்ட காஜட் குடையயை புறக்கணிப்பதே ஆர்யா பல்லம் மற்றும் பார்வதி நென்மணிமங்கலம் என்பவர்களின் தலைமையின் கீழ் நடத்தப்பட்ட கூட்டத்தின் நோக்கமாக இருந்தது. இந்த யோகேஷ்மாசபா கூட்டத்திலும் காஜட் குடையை பயன்படுத்தாமல் நடத்தினர். இதே போன்றே தளிபரம்பா என்ற அமர்வில் ஆர்யா பல்லம், நென்மணிமங்கலம், தேவகி நரிகத்தாரி இணைந்து பெண்கள்  முகத்திரையை நீக்க வேண்டும் என்று போராடினர்.மேலும், மரக்குடா(காஜட் குடை)பெண்களின் கற்பை குறிப்பிடவில்லை என்று கூறி மரக்குடையை உடைத்தனர். மேலும், பிராமணப் பெண்கள் புடவை அணிவது போல் அணியாமல் மற்ற இந்தியப் பெண்கள் அணிவது போல் புடவை அணிந்து கொண்டனர். 
யோகேஷ்சபாவின் மற்றொரு அமர்வானது பல்லூரில் கே.என். குட்டன் நம்பூதிரி என்பவரின் தலைமையில் நடைபெற்றது. இந்த அமர்வில் ஆர்யா அவர்கள் பெண்களுக்கு வீட்டிற்குள் ஏற்படும் அடக்குமுறையை களைவதற்கு அந்தப்புரம் மர்தனாநேசனம்என்ற தீர்மானத்தை அறிமுகப்படுத்தினார். ஆர்யா பல்லம் 1947 முதல் 1948ஆம் ஆண்டு வரை பில்லியம் சத்யாக்ரகாவில் ஈடுபட்டார்.  இவருடன் பி. பிரியாதத்தா, இ.எஸ். சரஸ்வதி, ஐ.சி. பிரியாதத்தா, ரேமா தம்புரட்டி மற்றும் இந்திரா தம்புரட்டி ஆகியோர் முக்கிய பங்கு வகித்தனர்.

ஆர்யா பல்லம் மலபார் மாவட்ட வாரியத்தின் உறுப்பினராகவும், கதுமுரி இயக்கத்தின் தலைவராகவும் இருந்தார்.

கேரள பிராமண சமூகத்தினரிடையே முதல்  விதவை மறுமணம் செய்வதற்கான ஏற்பாடுகள் செய்வதில் முக்கியப் பங்கு வகித்தார். எம்.ஆர். பட்டாத்ரிபாத் திருமணம் நடைபெற்ற பிறகு, அவரது மனைவியுடன் சிறிது காலம் ஆர்யா பல்லம் குடும்பத்துடன் தங்கினர்.

தனிப்பட்ட வாழ்க்கை
ஆர்யா பல்லம், கிருஷ்ணா நம்பூதிரி என்பவரை திருமணம் செய்து கொண்டார். நம்பூதிரி பொதுவுடைமைக் கட்சியின் முழு நேரப் பணியாளராக இருந்தார். இவர்களுக்கு நான்கு குழந்தைகள். முன்று மகள்கள் ஒரு மகன். மகன் சிறு வயதிலேயே இயற்கை எய்தினான்.

மேற்கோள்கள்

வாழும் நபர்கள்
வல்ல தேசம்

வல்ல தேசம் (Valla Desam) என்.டி.நந்தா எழுதி இயக்கிய 2017 இந்திய தமிழ் அதிரடித் திரைப்படம் ஆகும். இப்படத்தில் அனு ஹாசன் முக்கிய கதாபாத்திரத்தில் நடித்துள்ளார். நாசர், அமித், டேவிட் யுவராஜன் மற்றும் ஆகர்ஷனா ஆகியோர் துணை கதாபாத்திரங்களில் நடித்திருந்தனர். இத்திரைப்படத்தின் தயாரிப்பு 2012 ஆம் ஆண்டில் தொடங்கப்பட்டு பல்வேறு தாமதங்களுக்குப் பின் 22 செப்டம்பர் 2017 அன்று திரையரங்குகளில் வெளியானது.

நடிகர்கள்
 அனுவாக அனு ஹாசன்
 நாசர்
 பாலா சிங்
 வி.ஐ.எஸ் ஜெயபாலன்
 அமித் திவாரி
 டேவிட் யுவராஜன் டேவிட்
 அஞ்சலியாக ஆகர்ஷனா
 ஆண்ட்ரி லெனார்ட் ஆண்ட்ரி பிளாக்
 அலெக்ஸ் டெலாவாக ரோரி லோக்
 சிஐடி அதிகாரியாக குமுத் பந்த்

தயாரிப்பு

இலண்டனை தளமாகக் கொண்ட திரைப்பட தயாரிப்பாளர் நந்தா துரை இயக்கும் "கனவுகள் ஆயிரம்" என்ற படத்தில் தோன்றுவதற்கு கையெழுத்திட்டதாகக் கூறி, மே 2012 இல் தி இந்துவுக்கு அளித்த பேட்டியின் போது அனு ஹாசன் இந்த திட்டத்தை முதலில் அறிவித்தார். இந்த படம் 2012 ஆம் ஆண்டின் பிற்பகுதியில் லண்டனில் "ஆயிரம் கனவுகள்" என்ற தலைப்பில் படப்பிடிப்பு தொடங்கியது. மேலும் அதன் சிறிய ஆங்கில மொழிபெயர்ப்பான 1000 ட்ரீம்ஸ் என்ற பெயரிலும் உருவாக்கப்பட்டது. இது 2014 ஆம் ஆண்டின் பிற்பகுதியில் பெயர் மாற்றத்திற்கு முன்னர் சிறிய முன்னேற்றத்திற்குப் பிறகு உருவாக்கப்பட்டது.  ஜூலை 2015 இல், நடிகர் சிலம்பரசன் இந்த படத்தில் ஒரு பாடலுக்காக தனது குரலைப் பதிவு செய்தார். இதில் அவரது உறவினர் முத்துகுமாரசாமி இசையமைத்திருந்தார். இவர் மூத்த இசையமைப்பாளர் மறைந்த எல். வைத்தியநாதனின் மகனாவார். படத்தின் ஒலிப்பதிவு நிழற்படம் மற்றும் முன்னோட்டக்காட்சி சென்னையில் ஆகஸ்ட் 2015இல் நடிகர் கமல்ஹாசன் மற்றும் இயக்குநர் பாரதிராஜா ஆகியோரால் வெளியிடப்பட்டது. இரண்டு வருட நிறுத்தி வைக்கப்பட்டிருந்ததைத் தொடர்ந்து, இத்திரைப்படக்குழு செப்டம்பர் 2017இல் திரை வெளியீட்டிற்கு தயாராக்கியது.

ஒலிப்பதிவு

இப்படத்திற்கு எல். வி. முத்துகுமாரசாமி மற்றும் ஆர். கே. சுந்தர் ஆகியோர் இசையமைத்தனர். இத்திரைப்படத்தின் ஆடியோ உரிமையை ஜங்லீ மியூசிக் நிறுவனம் வாங்கியது. இந்த நிழற்படம் 3 ஆகஸ்ட் 2015 அன்று வெளியிடப்பட்டது. இத்திரைப்படத்தில் ஐந்து பாடல்கள் இடம்பெற்றன.

மேற்கோள்கள்

வெளி இணைப்புகள்

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
போசியா பாத்திமா

போசியா பாத்திமா (Fowzia Fathima, பிறப்பு 24 சனவரி 1972) என்பவர் ஓர் இந்திய திரைப்பட ஒளிப்பதிவாளர, இயக்குநர் ஆவார். மௌத்ர், மை ஃப்ரெண்ட் 2012, குலுமால்: தி எஸ்கேப் 2009, உயிர் 2006 போன்ற திரைப்படங்களுக்கு ஒளிப்பதிவு செய்ததற்காக ஃபோசியா அறியப்படுகிறார்.  இவர் ஊடக தொழில்நுட்பங்களில் ஒளிப்பதிவுக்கான பயிற்சியாளராக உள்ளார், இவர் இந்தியாவை தளமாகக் கொண்ட சமகால  திரைப்படத் தயாரிப்பு மற்றும் கற்பித்தலில் பரந்த அனுபவம் உள்ளவர்.

இந்திய திரைப்பட மற்றும் தொலைக்காட்சி கல்லூரியின் முன்னாள் மாணவரான ஃபோசியா பாத்திமா, சத்யஜித் ரே திரைப்பட மற்றும் தொலைக்காட்சி கல்லூரியில் பேராசிரியராகவும், ஒளிப்பதிவுத் துறைத் தலைவராகவும் பணியாற்றுகிறார் மேலும் பூசன் சர்வதேச திரைப்பட விழாவில் திரையிடப்பட்ட இன்பெக்‌ஷன் என்ற குறும்படத்தை இயக்கியுள்ளார்.

கல்வி 
பிலிம் அண்ட் டெலிவிஷன் இன்ஸ்டிடியூட் ஆப் இந்தியா  ஒளிப்பதிவுவில் பட்டய படிப்பு, 1996-1998. முதல் வகுப்பு, "ஏ" தரத்தில் தேர்ச்சி.

மகாராஜா சாயாஜிராவ் பல்கலைக்கழகத்தில் கலைத் திறனாயவில் முதுகலைப் பட்டம், 1993-1995.

சென்னை இசுடெல்லா மேரிக் கல்லூரியில் இளங்கலை பட்டம் (கலை வரலாறு, ஓவியம்), 1989-1992.

தொழில்

ஒளிப்பதிவாளராக 
பி. சி. ஸ்ரீராமின் உதவியாளராக தொழில் வாழ்க்கையைத் தொடங்கினார். பின்னர் பெண் தொழில்நுட்பக் கலைஞர்களை குழுவை மட்டுமே கொண்டு ரேவதி இயக்கிய மித்ர், மை பிரெண்ட் திரைப்படத்தில் சுயாதீன ஒளிப்பதிவாளராக இவர் அறிமுகமானார். ஃபோசியா மலையாள சினிமாவில் முதல் சுயாதீனமான பெண் ஒளிப்பதிவாளராகவும், இந்திய மகளிர் ஒளிப்பதிவாளர்களின் கூட்டமைப்பிக்கு பின்னால் உள்ள சக்தியாகவும் உள்ளார்.

திரைப்படவியல்

ஒளிப்பதிவு இயக்குநராக

இயக்கம் & ஒளிப்பதிவு

குறிப்புகள்

வெளி இணைப்புகள் 

 

1972 பிறப்புகள்
தமிழ்நாட்டுத் திரைப்பட ஒளிப்பதிவாளர்கள்
தமிழ்த் திரைப்பட ஒளிப்பதிவாளர்கள்
வாழும் நபர்கள்
சுபா பூஞ்சா

சுபா பூஞ்சா (Shubha Poonja) என்பவர் ஒரு இந்திய நடிகை மற்றும் முன்னாள் வடிவழகர் ஆவார். இவர் பெரும்பாலும் கன்னடம், தமிழ் படங்களிலும் நடித்துள்ளார். கன்னடத்தில் மொக்கின மனசு படத்தில் நடித்ததற்காக சிறந்த துணை நடிகைக்கான பிலிம்பேர் விருதைப் பெற்று  மிகவும் பிரபலமானவர். மேலும்  இவர் அண்மையில் கன்னட தொலைக்காட்சி உண்மை நிலை நிகழ்ச்சியான  பிக் பாஸ் கன்னடத்தில் (பருவம் 8) நுழைந்தார்.

தொழில் 
சுபா பூஞ்சா மங்களூரை பூர்வீகமாக கொண்ட துளு சமூகத்தைச் சேர்ந்தவர்.  பெங்களூரில் வளர்ந்த இவர் பெங்களூர் ஜெயநகர் கார்மல் கான்வென்ட் பள்ளியில் பயின்றார். தொலைக்காட்சி விளம்பரங்களில் தோன்றிய இவர் பின்னர் வழிவழகியாக ஆனார். இதற்கிடையில், இவர் "மிஸ் சென்னை-டாப் மாடல் 2003" பட்டத்தை வென்றார். அதைத் தொடர்ந்து, இவர் தமிழ் திரையுலகில் நுழைந்தார், தமிழ் திரைப்பட இயக்குநர் கே. எஸ். வசந்தகுமார் இவரது ஒளிப்படங்களைப் பார்த்து தனது மச்சி படத்தில் முன்னணி பெண் பாத்திரத்தில் நடிக்க இவரை அணுகினார். அடுத்த மாதங்களில் திருடிய இதயத்தை மற்றும் சண்முகா போன்ற தமிழ் படங்களில் நடித்த பிறகு, 2006 ஆம் ஆண்டு ஜாக்பாட் திரைப்படத்தின் வழியாக கன்னட திரையுலகில் நுழைந்தார்.  பின்னர், இவர் சாந்தா, மொக்கின மனசு, சேரி பாலா உள்ளிட்ட பல கன்னட படங்களில் தோன்றினார். சமீபத்தில்,  2008 ஆம் ஆண்டு தமிழ் திரைப்படமான அஞ்சாதேவின் கன்னட மறுஆக்கமான அஞ்சாதிரு மற்றும் தக்கத் ஆகிய படங்களில் தோன்றினார்.

திரைப்படவியல்

குறிப்புகள்

வெளி இணைப்புகள் 

 

தென்னிந்திய பிலிம்பேர் விருதுகளை வென்றவர்கள்
தமிழ்த் திரைப்பட நடிகைகள்
துளு மக்கள்
கன்னடத் திரைப்பட நடிகைகள்
வாழும் நபர்கள்
அன்புள்ள காதலுக்கு

அன்புள்ள காதலுக்கு (Anbulla Kadhalukku) என்பது 1999 ஆம் ஆண்டு வெளியான தமிழ் காதல் திரைப்படம் ஆகும். இப்படத்தை எழுதி, இயக்கி, தயாரித்த மோகன் மேகா, சங்கீதா, பவானா ஆகியோருடன் முக்கிய கதாபாத்திரத்தில் நடித்தார் ஆனந்த் பாபு, டெல்லி கணேஷ் ஆகியோர் மற்ற முக்கிய வேடங்களில் தோன்றியுள்ளனர். இந்த படம் 1999 செப்டம்பரில் வெளியானது. மோசமான விமர்சனத்தை பெற்று, வணிக ரீதியான தோல்வி அடைந்தது.

நடிகர்கள் 
 மோகன் பிரேம்
  மேகா கீதா
  சங்கீதா பிரியா
  பாவனா சாந்தி
  விசு சந்திரசேகர்
  ஆனந்த் பாபு பிரியாவின் சகோதரர்
  டெல்லி கணேஷ் சாந்தி
 வையாபுரி வேங்கை புலி
  ஜெய்கணேஷ் சுந்தரமூர்த்தி
 அனு மோகன்
 தியாகு காவல் ஆய்வாளர்
 குமரிமுத்து
  சி. ஆர். சரஸ்வதி பிரியாவின் தாய்
 கே. எஸ். ஜெயலட்சுமி
 சிசர் மனோகர்

தயாரிப்பு 
இதே காலகட்டத்தில் வெளியான பல தமிழ் படங்களான ஜோடி (1999), மின்சார கண்ணா (1999), பூவெல்லாம் கேட்டுப்பார் (1999) போன்ற படங்களைப் போன்று ஒரே கதைக்களத்தை இந்தப் படமும்  கொண்டிருந்தது.

இசை 
இப்படத்திற்கான இசையை தேவா அமைத்துள்ளார்.

வெளியீடு 
நீண்ட இடைவெளிக்குப் பின்னர் படங்களில் நடிக்க திரும்பி வந்த மோகனுக்கு இந்த படம் பெரும் இழப்பை ஏற்படுத்தியது,  படங்களில் முக்கிய கதாபாத்திரத்தில் நடிக்க மட்டுமே விரும்பி, ஜெயம் ரவியின் தந்தையாக சம்திங் சம்திங் உனக்கும் எனக்கும் படத்தில் நடிக்கும் வாய்ப்பை நிராகரித்தார்.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1999 தமிழ்த் திரைப்படங்கள்
மோகன் நடித்த தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
ஜெய்கணேஷ் நடித்த திரைப்படங்கள்
குமரிமுத்து நடித்த திரைப்படங்கள்